Document ID: 32005R0705

KOMISSION ASETUS (EY) N:o 705/2005,
annettu 4 päivänä toukokuuta 2005,
tavaroiden luokittelusta yhdistettyyn nimikkeistöön annettujen tiettyjen asetusten muuttamisesta tai kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
sekä katsoo seuraavaa:
(1)
Tietyissä tavaroiden luokittelua koskevissa komission asetuksissa, jotka on annettu asetuksella (ETY) N:o 2658/87 käyttöön otetun yhdistetyn nimikkeistön yhdenmukaisen soveltamisen varmistamiseksi, viitataan koodeihin, joita ei enää ole. Nämä asetukset olisi tästä syystä saatettava ajan tasalle muutoksilla, joissa otetaan huomioon asianmukaiset voimassa olevat koodit.
(2)
Tietyt muut asetukset ovat käyneet turhiksi harmonoidun järjestelmän tai yhdistetyn nimikkeistön tavaran kuvauksissa ja niihin liittyvissä koodeissa tapahtuneiden muutosten vuoksi. Ne olisi sen vuoksi kumottava.
(3)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan tämän asetuksen liitteessä I luetelluissa asetuksissa olevat koodit kyseisessä liitteessä esitetyillä yhdistetyn nimikkeistön koodeilla.
2 artikla
1. Poistetaan komission asetuksen (ETY) N:o 3491/88 (2), liitteenä olevasta taulukosta 2 kohta.
2. Poistetaan komission asetuksen (EY) N:o 883/94 (3), liitteenä olevasta taulukosta 1 kohta.
3. Poistetaan komission asetuksen (EY) N:o 710/2000 (4) liitteenä olevasta taulukosta 2 kohta.
3 artikla
Kumotaan tämän asetuksen liitteessä II luetellut komission asetukset.
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä toukokuuta 2005.

Labels: 3
15
19